**Πρόσκληση εκδήλωσης ενδιαφέροντος για συμμετοχή σε βραχυχρόνιο πρόγραμμα μεικτής κινητικότητας Erasmus+ σε συνεργασία με το βελγικό π****ανεπιστήμιο VIVES University of Applied Sciences**

Στα πλαίσια του προγράμματος Erasmus+ καλούνται οι ενδιαφερόμενοι προπτυχιακοί φοιτητές του Τμήματος Νοσηλευτικής **E’ εξαμήνου** να υποβάλλουν αίτηση εκδήλωσης ενδιαφέροντος για συμμετοχή στο βραχυχρόνιο πρόγραμμα μεικτής κινητικότητας (Blended Intensive Programme - BiP) **BIP: “Acute Care”** (βλ. φυλλάδιο), που διοργανώνεται από το πανεπιστήμιο VIVES University of Applied Sciencesκαι θα πραγματοποιηθεί μεταξύ **1-5 Δεκεμβριου 2025 στην πόλη Kortrijk του Βελγίου** καθώς και με πέντε προπαρασκευαστικές διαδικτυακές συνεδρίες κατά την περίοδο **28 Οκτωβρίου-25 Νοεμβρίου 2025**.

Τα απαιτούμενα δικαιολογητικά που θα πρέπει να κατατεθούν από τους/τις ενδιαφερόμενους/ες είναι:

* Αίτηση εκδήλωσης ενδιαφέροντος για συμμετοχή στο ERASMUS+ BIP: “Acute Care” κάνοντας χρήση του εντύπου Γενικής αίτησης Α1 (https://uoi.gr/spoudes/entypa-spoudon/)
* Επιστολή Εκδήλωσης Ενδιαφέροντος του/της υποψηφίου/ας φοιτητή/τριας προς το Τμήμα Νοσηλευτικής του Πανεπιστημίου Ιωαννίνων (έως 300 λέξεις), στην ελληνική γλώσσα, που θα παρουσιάζει το κίνητρό του/της για συμμετοχή στη συγκεκριμένη δράση μεικτής κινητικότητας και διεκδίκηση υποτροφίας Erasmus
* Βεβαίωση αναλυτικής βαθμολογίας **για Erasmus** από τη Γραμματεία του Τμήματος όπου θα περιέχεται **Σύνοψη (Σύνολο περασμένων μαθημάτων, Σύνολο ECTS, μέσος όρος (Μ.Ο.) περασμένων μαθημάτων)** στην ελληνική γλώσσα
* Αντίγραφο(-α) του Πιστοποιητικού(-ών) Γνώσης Ξένης(-ων) Γλώσσας(-ών) που έχουν. Για τη συμμετοχή στο πρόγραμμα απαιτείται **επίπεδο γλωσσικής επάρκειας Αγγλικών** **τουλάχιστον B2** (παρακαλούμε οι ενδιαφερόμενοι να ανατρέξουν εδώ: https://piro.uoi.gr/sites/default/files/common/Reference%20for%20Languages\_0.pdf
* Φωτοαντίγραφο αστυνομική ταυτότητας
* Βιογραφικό Σημείωμα (στην αγγλική γλώσσα ή ελληνική γλώσσα)

και θα πρέπει **να αποσταλούν ηλεκτρονικά με τη μορφή αρχείων pdf στο** **[elaiou@uoi.gr](mailto:elaiou@uoi.gr) με θέμα “Αίτηση εκδήλωσης ενδιαφέροντος συμμετοχής** **στο ERASMUS+ BIP: Acute Care”.**

Καταληκτική ημερομηνία ηλεκτρονικής υποβολής των αιτήσεων είναι η **Παρασκευή 3 Οκτωβρίου 2025**.

Για όσους φοιτητές/τριες επιθυμούν διευκρινήσεις, θα πραγματοποιηθεί ενημερωτική συνάντηση

μέσω MS Teams την Τρίτη 30/10/2025 στις 18:00 (κωδικός ομάδας MS Teams t0j1rzj).

Για περαιτέρω πληροφορίες οι ενδιαφερόμενοι φοιτητές/τριες μπορούν επίσης να επικοινωνήσουν με ηλεκτρονικό μήνυμα στο elaiou@uoi.gr.

Η Τμηματικώς Υπεύθυνη Erasmus+  
Ελπινίκη Λαΐου   
Αν. Καθηγήτρια Τμήματος Νοσηλευτικής ΠΙ